Oznámenie Komisie Európskemu parlamentu podľa článku 294 ods. 6 Zmluvy o fungovaní Európskej únie o pozícii Rady v prvom čítaní s cieľom prijať návrh smernice Európskeho parlamentu a Rady o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice 86/613/EHS /* KOM/2010/0099 v konečnom znení - COD 2008/0192 */





[pic] | EURÓPSKA KOMISIA | Brusel, 22.3.2010 KOM(2010)99 v konečnom znení 2008/0192 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie o pozícii Rady v prvom čítaní s cieľom prijať návrh smernice Európskeho parlamentu a Rady o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice 86/613/EHS 2008/0192 (COD) OZNÁMENIE KOMISIE EURÓPSKEMU PARLAMENTU podľa článku 294 ods. 6 Zmluvy o fungovaní Európskej únie o pozícii Rady v prvom čítaní s cieľom prijať návrh smernice Európskeho parlamentu a Rady o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice 86/613/EHS KONTEXT Komisia prijala 3. októbra 2008 návrh smernice o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice 86/613/EHS (KOM(2008) 636). Uvedený návrh bol postúpený Európskemu parlamentu a Rade 3. októbra 2008. Európsky hospodársky a sociálny výbor prijal svoje stanovisko 24. marca 2009. Európsky parlament prijal svoje stanovisko v prvom čítaní 6. mája 2009. Komisia na plenárnom zasadnutí prijala stanovisko k navrhovaným pozmeňujúcim a doplňujúcim návrhom. Komisia v nadväznosti na stanovisko Európskeho parlamentu nepredložila oficiálny zmenený a doplnený návrh. Rada prijala svoje stanovisko v prvom čítaní kvalifikovanou väčšinou 8. marca 2010. CIEĽ NÁVRHU KOMISIE Cieľom návrhu je zmeniť legislatívny rámec Spoločenstva týkajúci sa uplatňovania zásady rovnakého zaobchádzania so ženami a mužmi, pokiaľ ide o samostatne zárobkovo činné osoby a ich manželov alebo manželky. Návrh prináša do platnej smernice z roku 1986 podstatné zmeny. V prvom rade sa rozširuje pojem manželov/manželiek tak, aby sa vzťahoval aj na životných partnerov, ak sú uznaní vnútroštátnym právom. Ďalej sa v návrhu uvádza, aby manželia alebo manželky vypomáhajúci samostatne zárobkovo činnej osobe mohli na požiadanie využívať sociálnu ochranu na takej istej úrovni ako samostatne zárobkovo činné osoby, ak sa podieľajú na činnosti rodinného podniku. A napokon sa v návrhu uvádza, že samostatne zárobkovo činné ženy a pomáhajúce manželky môžu na požiadanie využívať materskú dovolenku v rovnakej dĺžke, ako sa uvádza v smernici o ochrane tehotných pracovníčok (14 týždňov) a s príjmom, ktorý sa v zásade rovná nemocenským dávkam. PRIPOMIENKY K POZÍCII RADY V PRVOM ČÍTANÍ Stručné všeobecné poznámky Komisia konštatuje, že pozícia Rady v prvom čítaní sa značne odlišuje od návrhu Komisie a stanoviska Európskeho parlamentu, a to hlavne pokiaľ ide o sociálnu ochranu vypomáhajúcich manželov alebo manželiek. Zatiaľ čo Komisia a Európsky parlament sa domnievajú, že je potrebné, aby vypomáhajúci manželia alebo manželky mali možnosť využívať sociálnu ochranu na takej istej úrovni ako samostatne zárobkovo činná osoba, pozícia Rady sa obmedzuje na zaručenie toho, aby vypomáhajúci manželia alebo manželky mali prístup k „sociálnej ochrane“. Pokiaľ ide o materskú dovolenku pre samostatne zárobkovo činné osoby a vypomáhajúcich manželov alebo manželky, pozícia Rady je bližšia pozmeňujúcemu a doplňujúcemu návrhu, ktorý bol prijatý Európskym parlamentom a akceptovaný Komisiou, v ktorom sa uvádza zásada prispôsobenia osobitným potrebám dotknutých osôb. Pozícia Rady k článku 7 ods. 3, ktorý sa týka primeranej výšky dávky v materstve, sa však od stanovísk Komisie a Európskeho parlamentu vzďaľuje viac. Výsledok pozmeňujúcich a doplňujúcich návrhov Európskeho parlamentu prijatých v prvom čítaní Pozmeňujúce a doplňujúce návrhy zahrnuté do zmeneného a doplneného návrhu a do pozície Rady v prvom čítaní Do pozície Rady boli zahrnuté tieto pozmeňujúce a doplňujúce návrhy EP týkajúce sa článkov návrhu, ktoré boli takisto akceptované Komisiou: - pozmeňujúci a doplňujúci návrh 12: doplnenie explicitného odkazu na podporu podnikateľskej činnosti žien do článku o pozitívnych opatreniach; - pozmeňujúci a doplňujúci návrh 13: redakčné spresnenie týkajúce sa podmienok vzťahujúcich sa na založenie podniku; - pozmeňujúci a doplňujúci návrh 15: v znení prijatom Radou sa konkretizuje prispôsobenie príslušného ustanovenia osobitným potrebám samostatne zárobkovo činných žien a pomáhajúcich manželiek; - pozmeňujúci a doplňujúci návrh 18: zmienka o uznaní práce vypomáhajúcich manželov alebo manželiek je uvedená v odôvodnení 7 znenia prijatého Radou; - pozmeňujúci a doplňujúci návrh 22: doplnenie týkajúce sa právomocí vnútroštátnych subjektov zodpovedných za otázky rovnosti, pokiaľ ide vymieňanie informácií s rovnocennými európskymi subjektmi; - pozmeňujúci a doplňujúci návrh 23: nový článok týkajúci sa zohľadňovania rovnosti medzi mužmi a ženami v rôznych politikách; - pozmeňujúci a doplňujúci návrh 27: podmienenosť poskytnutia ďalšieho obdobia na uplatňovanie smernice „osobitnými problémami“; - pozmeňujúci a doplňujúci návrh 28: doplnenie nového článku o „minimálnych požiadavkách“ návrhu. Pozmeňujúce a doplňujúce návrhy zahrnuté do zmeneného a doplneného návrhu, ale nezahrnuté do pozície Rady v prvom čítaní - pozmeňujúce a doplňujúce návrhy 21 a 22 týkajúce sa subjektu zodpovedného za otázky rovnosti: Komisia tieto pozmeňujúce a doplňujúce návrhy z hľadiska ich podstaty prijala. Rada však chcela, aby sa znenie tohto štandardného ustanovenia zosúladilo s najnovším znením týkajúcim sa rovnosti medzi mužmi a ženami (prepracované znenie smernice[1]). Komisia túto zásadu akceptovala. Nové ustanovenia zavedené Radou a postoj Komisie k nim Osobitne treba poukázať na dve ustanovenia v pozícii Rady v prvom čítaní vzhľadom na to, že sa zásadne vzďaľujú od návrhu Komisie a stanoviska Európskeho parlamentu. Ide o článok 6 znenia pozície Rady, ktorý sa týka sociálnej ochrany vypomáhajúcich manželov alebo manželiek, a článok 7 ods. 3, ktorý sa týka dávky v materstve pre samostatne zárobkovo činné ženy a vypomáhajúce manželky. Pokiaľ ide o článok 6, Komisia obhajovala návrh, ktorý spočíva v poskytnutí rovnakej úrovne sociálnej ochrany vypomáhajúcim manželom alebo manželkám ako samostatne zárobkovo činným osobám. Vzhľadom na to, že vypomáhajúci manželia alebo manželky sa zvyčajne zúčastňujú na činnosti podniku, zdá sa, že akýkoľvek iný prístup by neumožnil dosiahnuť cieľ návrhu, a to zásady rovnakého zaobchádzania so ženami (drvivá väčšina vypomáhajúcich partnerov sú ženy) a mužmi (väčšina – dve tretiny – samostatne zárobkovo činných osôb sú muži). Počas rokovaní Rady sa jasne ukázalo, že akákoľvek snaha o porovnanie úrovne sociálnej ochrany poskytovanej samostatne zárobkovo činným osobám a úrovne poskytovanej vypomáhajúcim manželom alebo manželkám sa stretlo s nesúhlasom mnohých členských štátov. Komisia teda zdôraznila, že hoci ide o zásadnú zmenu jej textu, ktorou sa znižuje jeho ambicióznosť, predsa na ňu pristupuje, aby tak Rade umožnila dosiahnuť politickú dohodu, ktorá by inak nebola možná. Komisia pokladá znenie prijaté Radou za významné zlepšenie súčasnej situácie tak v prospech samostatne zárobkovo činných osôb, ako aj vypomáhajúcich manželov alebo manželiek. Pokiaľ totiž ide o samostatne zárobkovo činné osoby a vypomáhajúcich manželov alebo manželky, novým ustanovením o dávke v materstve sa po prvý raz na úrovni Únie ustanovuje právo na dávku s cieľom umožniť prerušenie profesionálnej činnosti počas obdobia minimálne 14 týždňov. Pokiaľ ide osobitne o vypomáhajúcich manželov alebo manželky a vypomáhajúcich životných partnerov alebo partnerky, ustanovenie schválené Radou im zaručí právo na prístup k sociálnej ochrane v ich vlastnom mene nezávisle od druhu systému a nároku na prípadnú „odvodenú“ ochranu (prostredníctvom samostatne zárobkovo činnej osoby). Komisia takisto zohľadnila skutočnosť, že vzhľadom na principiálny nesúhlas dvoch členských štátov k akémukoľvek legislatívnemu textu v danej oblasti, Rada by nebola schopná prijať jednohlasné rozhodnutie. Na zasadnutí Rady Európskej únie 30. novembra 2009 predsedníctvo zmenilo svoj kompromisný návrh s cieľom zahrnúť doň návrh, ktorý členským štátom umožňuje rozhodovať o výške dávky v materstve. Komisia sa nepostavila ani proti tomuto návrhu, aby tak nezabránila dosiahnutiu politickej dohody v Rade. ZÁVER Vzhľadom na uvedené skutočnosti Komisia - hoci pozícia Rady v prvom čítaní nie je v súlade s určitými základnými cieľmi jej návrhu - dospela k záveru, že jedinou možnosťou ako pokračovať v postupe, je nenamietať proti zneniu pozície Rady v prvom čítaní. [1] Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (Ú. v. EÚ L 204, 26.7.2006, s. 23).